Punch Gunalan

Datuk Punch Gunalan (4 Februari 1944 – 15 Ogos 2012)Datuk Punch Gunalan. arkib.gov.my ialah bekas pemain badminton Malaysia yang dikenang sebagai tokoh legenda badminton negara. Beliau pernah bersekolah di Sekolah Menengah Kebangsaan King George V, Seremban bersama dengan Profesor Emeritus Tan Sri Dato’ Dr. Mohd Rashdan Baba - Naib Cancelor UPM. Beliau mengambil peperiksaan HSC pada tahun 1963 dan belajar di Kolej Teknologi Brighton, Sussex, England dalam jurusan kejuruteraan mekanikal (1964-1967).

Kerjaya badminton
Beliau menjadi juara Kejohanan Badminton Negeri Sembilan bagi acara perseorangan, beregu dan beregu campuran (1961-1963). Juara remaja Kejohanan Badminton Gabungan Asia (ABC) di Kuala Lumpur pada 1962.

Gunalan mewakili skuad Malaysia ke Piala Thomas 1970 dan sekali lagi pada 1973. Beliau memenangi pingat emas acara beregu di Sukan Asia pada 1970. 

Pada tahun 1974, beliau mendapat kejayaan cemerlang apabila meraih emas acara perseorangan dan gangsa bagi acara beregu di Kejohanan Komanwel, Christchurch, New Zealand.

Gunalan berpasangan dengan Ng Boon Bee dalam Kejohanan Badminton Terbuka Seluruh England 1971 dan menjadi juara. Pada tahun 1974, beliau ditewaskan oleh Rudi Hartono dalam acara beregu perseorangan.

Jurulatih
Selepas berhenti menjadi pemain badminton, beliau melibatkan diri dalam bidang kejurulatihan dan merupakan Ketua Jurulatih Pasukan Piala Thomas Malaysia pada 1992.Punch Gunalan - The Passing of A True Badminton Master Malaysian Digest (15 Ogos 2012). Diperoleh pada 23 September 2012. Dari tahun 1985 hingga 1997, beliau telah memegang jawatan Setiausaha Kehormat Persatuan Badminton Malaysia (BAM). Beliau pernah menjadi Timbalan Presiden IBF 2006 dan menyaksikan pengundian Piala Thomas & Uber 2006.

Penghargaan
Punch dinobatkan sebagai Olahragawan Negara dua kali oleh kerajaan Malaysia iaitu pada 1969 dan 1974. Nama beliau turut tercatat sebagai Tokoh Pengisahan Sejarah Piala Thomas
oleh Arkib Negara Malaysia pada 27 April 2000.Datuk Punch Gunalan

Meninggal dunia
Beliau meninggal dunia pada awal Rabu, 15 Ogos 2012 di Pusat Perubatan Sime Darby, Subang Jaya pada usia 68 tahun selepas sekian lama beliau bertarung dengan pelbagai masalah kesihatan."Legenda badminton Punch Gunalan meninggal dunia", Utusan Online. 15 Ogos 2012.

 Penghargaan 
 Penghargaan Malaysia 
  :
 50px Panglima Perintah Kesetiaan kepada Keluarga Diraja Malaysia (PSD) - Datuk
 50px Perintah Kesetiaan kepada Keluarga Diraja Malaysia (BSD)

Rujukan

Pautan luar
 Profil di laman web Persekutuan Sukan Komanwel

Kategori:Orang Malaysia berketurunan India
Kategori:Kelahiran 1944
Kategori:Kematian 2012
Kategori:Pemain badminton lelaki Malaysia
Kategori:Orang dari Selangor
Kategori:Hindu Malaysia